CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS MEDI 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fercher yr 11eg o Fedi, 2019 am

7.30 y.h.

**1 PRESENNOL ac YMDDIHEURIADAU:**

***Ward Padarn:*** Rhys ap Gwilym (Cadeirydd), Gwilym Evans, Bethan Holding, Heather L Jones, Cyng. Kevin Morris Jones, Helen Sharp, Trystan Thomas.

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:*** Nicola Brown, Aneuryn Jones.

**2 DATGAN BUDDIANT:**

Cofnodir, os yn berthnasol, o dan y gwahanol benawdau.

**3 CADARNHAU COFNODION:**

Cadarnhawyd cofnodion cyfarfod nos Fercher y 10fed o Orffennaf, 2019 fel rhai cywir ac fe’u harwyddwyd gan y Cadeirydd. Cynnig ac eilio: IO/BH

**4 MATERION YN CODI O’R COFNODION:**

***1. Coed Doctor:***

Adroddwyd fod ebost wedi ei dderbyn oddi wrth BG, swyddog amgylchedd gyda Cyngor Gwynedd (CG) yn nodi y bydd yn trefnu diwrnod agored yn y coed yn yr Hydref. Fu dim datblygiad pellach.

***2. Cae Chwarae Min y Llyn:***Adroddwyd mai’r wythnos hon yr oedd y gwaith wedi ei gwblhau ar y siglen, a’i bod yn ar gael i’r plant erbyn hyn. Roedd AWJ, un o swyddogion CG wedi gwneud ei orau, y cwmni cyflenwi’r partiau oedd ar fai.

***3. Cau Ffyrdd:***

Cafwyd ar ddeall mai o Fedi’r 26ain y bydd y ffordd i ben Bwlch Llanberis, yr A4086, ar gau. Bydd hynny yn golygu y bydd ar gau yn gyfangwbl am rai dyddiau rhwng 8.00 a 18.00. Yna yn rhannol wedi hynny gyda oedi gweddol hir.

***4. Defaid:***

Wedi haf heb lawer o drafferthion gyda defaid crwydrol dywedwyd bod nifer wedi bod yn crwydro’n ddiweddar. Cafwyd gwybodaeth nad yw Brian Owen yn dymuno gwneud gwaith bugeiliol i’r Cyngor o hyn allan. Gofynnwyd i IO ddiolch iddo ar ran y Cyngor am ei barodrwydd i gynorthwyo ers nifer o flynyddoedd.

***5. Tyrchod daear yn y Fynwent:***Yn ôl y Clerc nid oedd rhithyn o dystiolaeth bod tyrchod yn broblem yn y Fynwent. Dywedodd ei fod wedi trefnu, gydag un ymgymerwr, i unrhyw bridd oedd yn weddill ar ôl claddedigaeth gael ei ddefnyddio i lenwi rhai o’r pantiau oedd wedi ymddangos yn ddiweddar.

**5 MATERION ERAILL:**

***1. Cysgodfan Bws - Maes Parcio Awdurdod Parc Cenedlaethol Eryri (APCE), Nantperis:***

Cafwyd adroddiad gan IO a’r Clerc iddynt fynychu cyfarfod i ddatgelu cynlluniau’r Awdurdod ar gyfer codi cysgodfan. Mae’r dyluniad (a baratowyd gan Joe Roberts) i’w weld yn un digon dymunol ac addas gan fabwysiadu elfennau naturiol o dirwedd yr ardal. Mynegwyd siom nad oedd bwriad i ddefnyddio dulliau electronig diweddaraf i gyfleu negeseuon a gwybodaeth i ymwelwyr am e.e. y tywydd ac amser bysiau. Addawyd y byddai hyn yn cael ei ystyried.

Codwyd hefyd y pryderon a fynegwyd gan y Cyngor hwn am barcio yn y Nant, yn arbennig am nad oedd y maes parcio’n ddigon eang ar gyfer penwythnosau prysur, a bod un cais cynllunio am faes parcio ffurfiol wedi ei wrthod ddwy waith. Nodwyd ein bod yn deall y Rheol 28 Diwrnod ar gyfer defnydd caeau, ond nad oedd pawb yn dilyn y rheol honno wrth ganiatau parcio. Adroddodd y Clerc y bydd KMJ ac yntau yn codi’r mater eto yng nghyfarfod blynyddol APCE gyda’r cynghorau cymunedol ynghyd a’r gofid am drefniadau ar gyfer digwyddiadau ychwanegol (y Ras 24 Awr ydi un) ar Yr Wyddfa.

***2. Parcio:***

Dywedodd KMJ ei fod mewn trafodaethau gyda CG i geisio cael tocynnau parcio tymor hir i drigolion Llanberis

***3. Castell Dolbadarn:***

I ddathlu 800 mlwyddiant Castell Dolbadarn mae Y Ganolfan, Llanberis wrthi’n trefnu i Kevin Burgess greu tapestri anferth i’w osod yn y Neuadd Fach. Bydd KB yn cydweithio ar y gwaith celf yma gyda disgyblion o’r Ysgol leol. Eisioes mae’r ganolfan wedi sicrhau nawdd sylweddol oddi wrth Cadw a cwmni First Hydro (Engie), Llanberis. Gofynnwyd a fyddai’r Cyngor yn fodlon cyfrannu hefyd. ***1/3***

Wedi trafodaeth penderfynwyd cyfrannu £1,500 tuag at y cynllun unigryw, unwaith mewn oes hwn. Cynnig ac eilio: TT / HLJ.

***4. Cae’r Ddôl:***

Ar ddiwedd yr haf nodwyd fod cryn ddifrod a llanast wedi ei adael ar Gae’r Ddôl ar ôl un digwyddiad go sylweddol. Roedd teimlad cryf nad oedd y cae na’r pentref yn cael y parch dyladwy. Mae KMJ fel Cynghorydd Sir wedi cael trafodaeth gyda swyddogion o’r Cyngor am hyn.

***5. Parcio ar y Stryd Fawr:***

Nodwyd fod parcio bler ac anghyfreithlon mewn rhai mannau.

***6. Ymddiswyddo:***

Derbyniwyd llythyr oddi wrth NB yn ymddiswyddo o’r Cyngor gan nodi fod ymrwymiadau teuluol a’i gwaith dyddiol yn golygu na allai neilltuo amser i fod yn gynghorydd cymuned ac i wneud y gwaith gyda’r trylwyredd y dymunai.

**6 GOHEBIAETH:**

***1. CG - Cau Ffyrdd:***

Rallt Goch, Llanberis ar y 9fed o Fedi, 2019.

***2. CG - Parcio:***

Bwriad i greu safle parcio ‘Deiliad trwydded breswyl anabl yn unig’ ar ochr ddwyreiniol y ffordd di-ddosbarth y tu alllan i’r eiddo a adwaenir fel 38 Maes Padarn, Llanberis.

***3. Cynhadledd:***

Gwahoddiad i gynhadledd a drefnir gan nifer o awdurdodau: *‘Sut y gallwn i gyd gyfrannu at Brydain Digarbon’*yn Mhortmeirion, ar y 13eg o Dachwedd, 2019. (Angen enw/enwau)

***4.Un Llais Cymru:***Nodyn i atgoffa ei bod yn ofynnol i gynghorau Cymuned/Tref amlinellu’r hyn y bwriadant ei wneud i gydymffurfio â’r ddyletswydd i Gynnal a Chryfhau Bioamrywiaeth **o fewn eu meysydd gwaith presennol.** Yn ôl ULlC bydd Llywodraeth Cymru (LlC) yn cyhoeddi papurau maes o law fel Cwestiynau Mwyaf Cyffredin, Canllaw Arfer Da a Chanllaw Adroddiadau ac yn eu dosbarthu i’r cynghorau. Anfonwyd copi o waith y mae Cyngor Sir Gâr wedi ei gyhoeddi gyda’r nodyn.

***5. Carwyn Humphreys a Barry Davies:***

Anfonwyd llythyr i gwyno am gyflwr Llanberis a Llyn Padarn atom ac at CG gan CH a oedd wedi ei syfrdanu’n ddiweddar gan gyflwr glannau’r llyn, cerbydau wedi parcio dros nos, pebyll a gwersylla anghyfreithlon, olion tannau yn y coed a phobl yn gyffredinol yn dangos diffyg parch dychrynllyd. Cyfeiriwyd hefyd at sefyllfa parcio ger Y Glyn a’r mân byllau (lagŵns), diffyg trefn ar barcio a pe digwyddai argyfwng pryder sut y byddai cerbydau ymateb yn gallu cael mynediad,ac ar ben hyn i gyd, sbwriel a phrinder cyfleusterau. Yn ei lythyr mae’n galw am strategaeth i wella’r lle (fel y mae y Cyngor hwn wedi galw amdano sawl tro) ac am arwyddion a biniau ar gyfer sbwriel, a chodi tâl parcio. (Beth sy’n newydd).

Yn ei ateb mae BD yn son fod cynlluniau ar y gweill i weddnewid y safle a’i reoli yn well, sonnir fod hynny i ddigwydd yn 2020. Gofynnwyd i’r Clerc nodi fod hyn oll wedi ei drafod fwy nag unwaith gyda CG, ond hyd yma, chafwyd fawr o ymateb. Bydd popeth yn digwydd y flwyddyn nesaf!

***6. APCE - Cyfarfod Cynghorau:***

Bydd y cyfarfod blynyddol i gynghorau Cymuned yr ardal sydd yn y Parc, nos Lun y 30ain o Fedi o 6.30 i 8.30yh

ym Mhlas y Brenin, Capel Curig. Cytunwyd y byddai KMJ a’r Clerc yn mynd iddo.

**7 CYNLLUNIO:**

**APCE:**

**NP3/15/4H** - ‘Diwygiad ansylweddol i Ganiatâd Cynllunio NP3/15/4G dyddiedig 08/11/2016 i adael un ffenestr, ychwanegu un ffenestr ac amnewid y cladin llechi gyda byrddau pren’ - ***2 Mur Mawr,Llanberis*** - Dim sylw.

**NP3/15/71A** - ‘Estyniad deulawr yn y cefn’ - ***Woodford, 12 Rhes Fictoria, Llanberis*** - Dim sylw.

**Cyngor Gwynedd:**

**C19/0703/15/LL** - ‘Dymchwel tŷ presennol a chodi tŷ newydd yn ei le’ - ***10 Ffordd Tŷ Du, Llanberis*** - Dim sylw.

**8 MATERION ARIANNOL:**

**1)** **Yn y Banc ar yr 28ain o Awst, 2019**

**Cyfrif Cyfredol**: £17,048.09 **Cyfrif Cadw**: £5,357.42

***2/3***

**2) Cadarnhawyd y taliadau canlynol:**  **£2608.24**

**3) Arian a dderbyniwyd rhwng 29/06/2019 a 28/08/2019: £3277.26**

Cynnig ac eilio: TT/KMJ

**9 CYFARFOD NESAF:**

Yn Y Ganolfan, Llanberis. Nos Fercher y 9fed o Hydref, 2019 am 7yh.

Arwyddwyd a chafwyd yn gywir…………………….................…........................................Cadeirydd

Hydref y 9fed, 2019

Clerc ……………………….....…………………….......................Dyddiad …………………............................

***3/3***

••• •••

**2) Payments confirmed: £2608.24**

**3) Received between 29/06/2019 and 28/08/2019: £3277.26**

Proposed and seconded: TT/KMJ

**9 NEXT MEETING:**

In the Ganolfan, Llanberis. Wednesday, 9th October,2019 at 7 pm.

Signed as a true record…………………….................…........................................Chairman

October 9th, 2019

Clerk ……………………….....…………………….......................Date …………………............................

***3/3***